কালো থেকে সাদা হয়েছে ১৩ হাজার কোটি টাকা | শেষ পাতা | Jugantor
রবিবার, ১৬ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
উপসম্পাদকীয়
বাংলার মুখ
ইসলাম ও জীবন
সাহিত্য সাময়িকী
চাকরির খোঁজ
আবহমান চট্টগ্রাম
উত্তরের জনপদ
আইটি বিশ্ব
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
উপসম্পাদকীয়
বাংলার মুখ
ইসলাম ও জীবন
সাহিত্য সাময়িকী
চাকরির খোঁজ
আবহমান চট্টগ্রাম
উত্তরের জনপদ
আইটি বিশ্ব
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)চাকরির খোঁজ (০৯ জুন, ২০১৭)সুস্থ থাকুন (০৩ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (২৭ মে, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
হোম
শেষ পাতা
সংসদ রিপোর্টার    |
প্রকাশ : ০৯ জুন, ২০১৭ ০০:০০:০০
প্রিন্টঅঅ-অ+
কালো থেকে সাদা হয়েছে ১৩ হাজার কোটি টাকা
বাংলাদেশ স্বাধীন হওয়ার পর থেকে এখন পর্যন্ত অপ্রদর্শিত (কালো টাকা) ১৩ হাজার ৩৭২ কোটি টাকা বৈধ করার সুযোগ দেয়া হয়েছে বলে জানিয়েছেন অর্থমন্ত্রী আবুল মাল আবদুল মুহিত। বৃহস্পতিবার জাতীয় সংসদে এম আবদুল লতিফের এক প্রশ্নের জবাবে তিনি এ তথ্য জানান। অর্থমন্ত্রী জানান, ওই অর্থ বৈধ করার সুযোগের বিপরীতে সরকার এক হাজার ৪৫৪ কোটি টাকা রাজস্ব পেয়েছে।
মন্ত্রী আরও জানান, ১৯৭২-৭৫ (আওয়ামী লীগ সরকার) দুই কোটি ২৫ লাখ টাকা, ১৯৭৬-৮১ (জিয়াউর রহমানের সেনা শাসন ও বিএনপি সরকার) ৫০ কোটি ৭৬ লাখ টাকা, ১৯৮২-৯০ (এইচএম এরশাদের সেনা শাসন ও জাতীয় পার্টির সরকার) ৪৫ কোটি ৮৯ লাখ টাকা, ১৯৯১-৯৬ (বিএনপি সরকার) ১৫০ কোটি ৭৯ লাখ টাকা, ১৯৯৭-২০০০ (আওয়ামী লীগ সরকার) ৯৫০ কোটি ৪১ লাখ টাকা, ২০০১-০৬ (চার দলীয় জোট সরকার) ৮২৭ কোটি ৭৪ লাখ টাকা, ২০০৭-০৮ (সেনা সমর্থিত তত্ত্বাবধায়ক সরকার) ৯ হাজার ৬৮২ কোটি ৯৯ লাখ টাকা, ২০০৯-১৩ (মহাজোট সরকার) ১ হাজার ৮০৫ কোটি টাকা এবং ২০১৪ থেকে এখন পর্যন্ত (শেখ হাসিনার আওয়ামী লীগ সরকার) ৮৫৬ কোটি ৩০ লাখ অপ্রদর্শিত টাকা সাদা করা হয়েছে।
বস্তিবাসীর আবাসন প্রকল্প বাস্তবায়ন হচ্ছে : এম আবদুল লতিফের এক প্রশ্নের জবাবে অর্থমন্ত্রী বলেন, বিশ্বব্যাংকের ঋণ সহায়তায় ৫ কোটি ৭০ লাখ ৬০ হাজার মার্কিন ডলার ব্যয়ে নগরীর বস্তিবাসীর আবাসন প্রকল্প বাস্তবায়ন করা হচ্ছে। তিনি বলেন, প্রকল্পে ৫ কোটি মার্কিন ডলার বিশ্বব্যাংকের ঋণ এবং বাকি ৭০ লাখ ৬০ হাজার মার্কিন ডলার বাংলাদেশ সরকার দেবে। আবুল মাল আবদুল মুহিত বলেন, দেশের নগরাঞ্চলের বস্তিবাসী এবং অস্থায়ী বাসিন্দাদের আবাসনের ব্যবস্থা করা ও তাদের পুনর্বাসনের উদ্দেশ্যে বিশ্বব্যাংক ‘স্বল্পআয়ের মানুষের জন্য উন্নত জীবন ব্যবস্থা’ শীর্ষক প্রকল্পে ৫ কোটি মার্কিন ডলার দেবে। এ লক্ষ্যে বিশ্বব্যাংকের সঙ্গে বাংলাদেশ সরকারের গত বছরের ৩০ জুন একটি চুক্তি স্বাক্ষরিত হয়। অর্থমন্ত্রী বলেন, এ প্রকল্পের মাধ্যমে নারায়ণগঞ্জ সিটি কর্পোরেশন, কুমিল্লা সিটি কর্পোরেশন এবং সিরাজগঞ্জ জেলার সিরাজগঞ্জ পৌরসভা এলাকায় ১৯টি কমিউনিটিতে বসবাসরত বস্তিবাসী এবং অস্থায়ী বাসিন্দাদের আবাসন, অন্যান্য অবকাঠামো এবং সেবাসমূহ উন্নয়নে বিভিন্ন খাতে আর্থিক সহায়তা দেয়া হবে। অর্থমন্ত্রী আরও বলেন, বস্তিবাসীর আন্তঃসম্পর্ক বৃদ্ধি ও পরিকল্পনা, জমির নিরাপত্তা, পরিবেশ উন্নয়ন এবং সামাজিক ব্যবস্থাপনাসহ অন্যান্য খাতে সহায়তা দেয়া হবে। ফলে এসব এলাকার বাসিন্দাদের জীবনমানের উন্নয়ন হবে।
বছরে মোবাইল ফোন গ্রাহক দ্বিগুণের বেশি : ডাক ও টেলিযোগাযোগ প্রতিমন্ত্রী তারানা হালিম জানিয়েছেন, গত সাড়ে আট বছরে দেশে মোবাইল ফোন গ্রাহকের সংখ্যা দ্বিগুণেরও বেশি বৃদ্ধি পেয়েছে। ২০০৯ সালে মোবাইল ফোনের গ্রাহক সংখ্যা ছিল ৫ কোটি ৪০ লাখ ১২ হাজার জন। ২০১৭ সালের এপ্রিল পর্যন্ত গ্রাহক সংখ্যা দাঁড়িয়েছে ১৩ কোটি ৩০ লাখ ১১ হাজার জনে। মো. নবী নেওয়াজের প্রশ্নের জবাবে এসব তথ্য জানান তারানা হালিম।
তিনি জানান, সরকারি মোবাইল ফোন অপারেটর টেলিটকের নেটওয়ার্ক বেসরকারি কোম্পানির তুলনায় বিস্তৃত না হওয়ায় তুলনামূলকভাবে এর গ্রাহক সংখ্যা কম। তবে টেলিটকের গ্রাহক সংখ্যা বৃদ্ধিতে উদ্যোগ না থাকার কথা সঠিক নয় বলে তিনি দাবি করেন। এম আবদুল লতিফের আরেক প্রশ্নের জবাবে তিনি জানান, তথ্য-প্রযুক্তির উৎকর্ষতা বৃদ্ধির সঙ্গে স্বাভাবিকভাবেই সাইবার নিরাপত্তার ঝুঁকি কিছুটা বৃদ্ধি পাচ্ছে। বিষয়টি মোকাবেলায় প্রয়োজনীয় আইনি, কারিগরি ও সাংগঠনিক পদক্ষেপ নেয়া হয়েছে। তবে বিভিন্ন কারিগরি ও সাংগঠনিক পদক্ষেপের পাশাপাশি এ বিষয়ে জনসচেতনতা বৃদ্ধি অপরিহার্য। প্রতিমন্ত্রী বলেন, সাইবার নিরাপত্তা সম্পর্কে বাবা-মা, অভিভাবক থেকে শুরু করে সমাজের সব শ্রেণীর মানুষের সম্পৃক্ততায় একটি সামাজিক আন্দোলন গড়ে তোলা অপরিহার্য। তিনি বলেন, সাইবার অপরাধ প্রতিরোধের লক্ষ্যে বিটিআরসিতে বিডি-সার্ট গঠন করা হয়, যার মাধ্যমে ইন্টারনেটভিত্তিক অপরাধ দমনে কাজ করা সম্ভব হচ্ছে। আইনশৃঙ্খলা রক্ষাকারী বাহিনী এবং সরকারের বিভিন্ন প্রতিষ্ঠান থেকে ইতিমধ্যে অসংখ্য সরকারবিরোধী ও ধর্মবিরোধী কনটেন্ট আইআইজির সঙ্গে সরাসরি যোগাযোগ করে অপসারণের ব্যবস্থা করা হয়েছে বলেও তিনি জানান। সামশুল হক চৌধুরীর প্রশ্নের জবাবে প্রতিমন্ত্রী বলেন, টেলিযোগাযোগ সেক্টরে অবৈধ ভিওআইপি ব্যবসা সব সময়ের জন্য একটি আলোচিত বিষয়। কিন্তু এই অবৈধ ব্যবসার দরুন সরকারের প্রকৃত ক্ষতির পরিমাণ নির্ধারণ করা কঠিন। অবৈধ ভিওআইপির জন্য বৈধ পথে আসা কলের পরিমাণ হ্রাস পেয়ে থাকে। টেলিযোগাযোগ সেক্টরে এই অবৈধ ভিওআইপি ব্যবসা বন্ধে বিটিআরসি থেকে সময় সময় নানা উদ্যোগ নেয়া হয়েছে। তারানা হালিম বলেন, আন্তর্জাতিক ইনকামিং কলরেট হ্রাস করা এবং আইন প্রয়োগকারী সংস্থার সহযোগিতায় অবৈধ ভিওআইপি ব্যবসায়ীদের বিরুদ্ধে আইনি ব্যবস্থা নেয়া হচ্ছে। তবে অবৈধ ভিওআইপির পাশাপাশি ওটিটি অ্যাপসের ব্যবহার আন্তর্জাতিক ইনকামিং কলের পরিমাণ হ্রাসের অন্যতম কারণ। প্রতিমন্ত্রী আরও জানান, বৈদেশিক কলের একটি উল্লেখযোগ্য অংশ বিভিন্ন প্রাইভেট আইজিডব্লিউ, আইসিএক্স এবং মোবাইলে বা প্রাইভেট ফোন অপারেটরের মাধ্যমে হয়ে থাকে। তাই দেশে অবৈধ ভিওআইপি ব্যবসার জন্য বিটিসিএলকে সুনির্দিষ্টভাবে দায়ী করা যায় না। বিটিসিএল অবৈধ ভিওআইপি কলের সঙ্গে কোনোভাবেই সম্পৃক্ত নয়। তাছাড়া বিটিসিএল অবৈধ ভিওআইপির বিষয়ে নিয়মিত নিবিড় পর্যবেক্ষণ অব্যাহত রেখেছে।
বছরে ৭৩ হাজার কোটি টাকা পাচার হয়েছে : ব্যাংক খাতে লুটপাট হচ্ছে। পাচার হচ্ছে হাজার হাজার কোটি টাকা। এক বছরেই বিদেশে পাচারের পরিমাণ ৭৩ হাজার কোটি টাকা। অথচ জড়িতদের শাস্তির ব্যবস্থা হচ্ছে না। বৃহস্পতিবার জাতীয় সংসদে বাজেট আলোচনায় অংশ নিয়ে জাতীয় পার্টির সংসদ সদস্য পীর ফজলুর রহমান এ কথা বলেন।
স্পিকার শিরীন শারমিন চৌধুরীর সভাপতিত্বে বাজেট আলোচনায় অংশ নিয়ে পীর ফজলুর রহমান বলেন, শেয়ারবাজারে গিয়ে যারা রিক্ত-নিঃস্ব হয়েছেন তারা আজও জানেন না, কারা এর সঙ্গে জড়িত। মনে হয় অর্থমন্ত্রী তাদের রক্ষার দায়িত্ব নিয়েছেন। তিনি প্রশ্ন করেন, তাদের বিচার কেন হয় না অর্থমন্ত্রীর কাছে তা জানতে চাই। তিনি বলেন, আবগারি শুল্ক সাধারণত মাদক বা তামাক থেকে মানুষকে রক্ষায় মদ আর গাঁজার ওপর বসানো হয়। অথচ এবারের বাজেটে টাকা জমা রাখার ওপর বর্ধিতহারে আরোপ করা হয়েছে। এক লাখ টাকা থাকা মানে তিনি সম্পদশালী- অর্থমন্ত্রী কোন যুক্তিতে এ ধরনের কথা বলেন। তিনি মনে হয় মানুষের ভাষা বুঝতে পারছেন না। এ শুল্ক প্রত্যাহার করা হোক।
বিরোধী দল জাতীয় পার্টির এমপিরা বাজেটের নানা অসঙ্গতি তুলে ধরে অর্থমন্ত্রীর নেতিবাচক ভূমিকার সমালোচনা করলেও সরকারি দলের সদস্যরা আবগারি শুল্ক প্রত্যাহার চেয়ে অর্থমন্ত্রীকে প্রশংসায় ভাসান।
জাতীয় পার্টির এমপি পীর ফজলুর রহমান বলেন, আশা করেছিলাম বাজেটে হাওর এলাকা নিয়ে বিশেষ কোনো পরিকল্পনা বা বরাদ্দ থাকবে। কিন্তু তা হয়নি। বাজেট সাধারণত হিসাব-নিকাশের বিষয়। আবার এতে সরকারের রাজনৈতিক এজেন্ডাও থাকে। এই বাজেট সম্পূর্ণ বাস্তবায়নযোগ্য কিনা তা নিয়ে সন্দেহ প্রকাশ করে তিনি বলেন, আমার মনে হয়েছে এ বাজেট কেবল হিসাব-নিকাশের পরিসংখ্যান মাত্র। বিশাল এ বাজেট বাস্তবায়নের সক্ষমতা অর্থমন্ত্রীর আছে কিনা তা দেখা দরকার। তিনি বলেন, বাজেট বড় মানে, এডিপিও বড়। এডিপির লক্ষ্য অর্জনে ৪২ হাজার কোটি টাকার বেশি ব্যয় করতে হবে এক মাসের মধ্যে। ফলে দিনে দেড় হাজার কোটি টাকা খরচ করতে হবে। আসলে এটা সম্ভব নয়। এতে লুটপাটের ক্ষেত্র তৈরি হয়েছে। বাংলাদেশ ব্যাংকের রিজার্ভ চুরি নিয়ে পরে বলবেন বলে সংসদে কথা দিয়েছিলেন অর্থমন্ত্রী। কিন্তু তিনি কথা রাখেননি। ওই ঘটনার তদন্ত প্রতিবেদন তিনি প্রকাশ করেননি। অথচ প্রেস কনফারেন্স করে ঘোষণা দেয়ার কথা ছিল।
আলোচনায় অংশ নিয়ে জাতীয় পার্টির এমপি খোরশেদ আরা হক বলেন, দেশে ভোট হলে সংঘাত বাড়ে, মানুষের জানমালের ক্ষতি হয়, তাই দেশে ভোট না হওয়াই ভালো। আমি চাই প্রধানমন্ত্রী শেখ হাসিনা আরও ১০ বছর ক্ষমতায় থাকুক। বাজেট নিয়ে তিনি বলেন, এটা একটি শুভঙ্করের ফাঁকির বাজেট। এটা আবার সুন্দর করে সাজানো হোক। বাজেট তৈরির আগে অর্থমন্ত্রী কারও মতামত নেননি কেন? উনি তো কারও কথা বোঝেন না। না বুঝেই বাজেট পেশ করেছেন। আপনি যা ইচ্ছা করে যাবেন আর আমরা সহ্য করে যাব? এ বাজেটে শুধু গরিবরা মরবেন না ধনীরাও তো মরবেন। তিনি বলেন, এ বাজেটে নারীদের জন্য তেমন কিছু বলা হয়নি। উল্টো নারীরা আরও আর্থিক কষ্টে পড়বেন। টকশো নিয়ে তিনি বলেন, এ বিষয়ে প্রধানমন্ত্রীকে আরও কঠোর হতে হবে। প্রয়োজনে টেলিভিশনের টকশো বন্ধ করে দিতে হবে। খালেদা জিয়ার সমালোচনা করে তিনি বলেন, তার রাজনীতি করার অধিকার নেই, কেননা তিনি স্বামীর অনুমতি নিয়ে রাজনীতিতে আসেননি। খালেদা জিয়ার যদি লজ্জা থাকে তাহলে আমাদের কথার ওপর কোনো কথা বলবেন না। তার একটি ছেলে তো ক্রিমিনাল। ক্ষমতাসীন আওয়ামী লীগের সংসদ সদস্য পঞ্চানন বিশ্বাস আলোচনায় অংশ নিয়ে বলেন, ব্যবসায়ীরা এ বাজেটকে ব্যবসাবান্ধব বলেছেন। সামাজিক নিরাপত্তা খাতে সুবিধাভোগীদের সংখ্যা বাড়ছে। পদ্মা সেতু আজ দৃশ্যমান। এবারের বাজেটে মানুষের আশা-আকাক্সক্ষার প্রতিফলন ঘটেছে। তবে তিনি আবগারি শুল্ক প্রত্যাহারের আহ্বান জানান। সুপ্রিমকোর্টের সামনে থেকে মূর্তি সরানো নিয়ে তিনি বলেন, হেফাজতের ধূর্তরা শেখ হাসিনার ভাবমূর্তি ক্ষুণœ করেছে। এবার সব মূর্তি সরানোর দাবি করছে। এসব দাবি মানা হলে দেশে মৌলবাদকে উৎসাহিত করা হবে।
হবিগঞ্জের এমপি আবু জাহির বলেন, বাজেট উপস্থাপনের পর সাধারণের মধ্যে কোনো ধরনের উদ্বেগ-উৎকণ্ঠা নেই। অথচ বিএনপি জনগণকে বিভ্রান্ত করছে। আমি এর তীব্র নিন্দা জানাই। মিডিয়ার সামনে একের পর এক মিথ্যা তথ্য দিয়ে সরকারের ভাবমূর্তি নষ্ট করার চেষ্টা করছেন। আদালতের মাধ্যমে মওদুদ আহমদের বাড়ি দখলমুক্ত করার পর বিএনপি নেত্রী বলেছেন, আওয়ামী লীগের প্রতিটি নেতাকে এভাবে বাড়ি থেকে বের করা হবে। আমি তার এ বক্তব্যের তীব্র প্রতিবাদ জানাই। বেগম জিয়া ও মওদুদ আহমদের বাড়ি দখলমুক্ত করা হয়েছে আদালতের রায়ের পরিপ্রেক্ষিতে। এখানে সরকারের কোনো হাত নেই। রাজবাড়ীর এমপি কাজী কেরামত আলী বলেন, এটা একটি স্বপ্নের বাজেট। তবে ভ্যাটের পরিমাণ কমাতে হবে। আমানতের ওপর আবগারি শুল্ক কমিয়ে দেয়ার কথা বলেছেন অর্থমন্ত্রী। আশা করি, তিনি কথা রাখবেন। ওয়ার্কার্স পার্টির টিপু সুলতান বলেন, অতীতে বাজেটের যে পরিমাণ বাস্তবায়ন হয়েছে তাতে মনে হয়, এবারও আমরা বাস্তবায়ন করতে পারব।
১৫ ভাগ ভ্যাট ও আমানতের ওপর শুল্ক প্রত্যাহারের দাবি জানান তিনি। বাজেট আলোচনায় আরও অংশ নেন নীলফামারী থেকে নির্বাচিত সরকারদলীয় এমপি আফতাব উদ্দিন সরকার, নওগাঁর এমপি আবদুল মালেক আবদুল মজিদ খান, সংরক্ষিত আসনের বেগম আমিনা আহমেদ, কুড়িগ্রামের জাতীয় পার্টির (জেপি) এমপি মো. রুহুল আমিন প্রমুখ। এদের মধ্যে আবদুল মালেক আবদুল মজিদ খানও আবগারি শুল্ক কমানোর দাবি জানান।
শীর্ষ খবর
সর্বশেষ খবর
জাতীয়
প্রধানমন্ত্রীকে জড়িয়ে ধরে বলব, আমি ভালো হয়ে গেছি
চিকুনগুনিয়া ঠেকাতে সাঁড়াশি অভিযান
আন্তর্জাতিক
বেঁকে বসেছে ভুটান বেকায়দায় ভারত
তুরস্ক এখন কোথায় দাঁড়িয়ে
রাজনীতি
মেয়র মান্নানের দায়িত্ব পালনে আইনগত বাধা নেই
লন্ডন গেলেন খালেদা জিয়া
খেলা
সেনেগালে স্টেডিয়ামের ওয়াল ভেঙে ৮ জনের মৃত্যু
অস্ট্রেলিয়া সিরিজে সেরাটা দিতে চান তাইজুল
একাদশ সংসদ নির্বাচনে ইসির রোডম্যাপ ঘোষণা
মালয়েশিয়ায় কন্স্যুলার সেবা নিতে দ্বিতীয় দিনেও প্রবাসীদের ভীড়
মেয়র মান্নানের দায়িত্ব পালনে আইনগত বাধা নেই
ধর্ষণ নিয়ে বিতর্কিত মন্তব্যে রুপার বিরুদ্ধে মামলা
প্রধানমন্ত্রীকে কটূক্তির মামলায় আদালতে আত্মসমর্পণ ইমরানের
পোশাক শ্রমিক পরিচয়ে ওই বাড়ি ভাড়া নেয়া হয়
স্নিগ্ধতা ছড়ালেন শর্মিলা ঠাকুর সুরে ভাসালেন জিৎ গাঙ্গুলী
কর্মস্থলে কুপ্রস্তাব, অপমান সইতে না পেরে আত্মহত্যা
আকাশে অপরূপ ‘সৌরবলয়’
‘শুক্রাণুর জন্য’ এক শিক্ষককে তিন নারীর অপহরণ!
শেষ পাতা বিভাগের অারও খবর
রাষ্ট্রপতির ইফতারে প্রধানমন্ত্রী
ঈদে যাত্রী বহনে কতটা প্রস্তুত সরকারি সংস্থা
ভ্যাট ১৫ শতাংশই থাকছে : অর্থমন্ত্রী
কারাগারে ঐশীকে এক দিনও ওষুধ দেয়া হয়নি
প্রধানমন্ত্রী লন্ডন হয়ে সুইডেন সফরে যাচ্ছেন
কালো থেকে সাদা হয়েছে ১৩ হাজার কোটি টাকা
বাংলাদেশকে জিততেই হবে আজ
ট্রাম্পের বিরুদ্ধে বিস্ফোরক তথ্য জেমস কমির
আদালতে সেই রাতের বর্ণনা দিল ধর্ষণের শিকার স্কুলছাত্রী
টাকা নিয়ে ব্যবসায়ীকে ট্রেন থেকে ফেলে হত্যা
মুসা বিন শমসেরের বিরুদ্ধে দুর্নীতি মামলার সুপারিশ
দ্বিগুণ হতে পারে ঈদের সরকারি ছুটি
মহাকাশেও সেলফি!
প্রথম পাতা
শেষ পাতা
সম্পাদকীয়
উপসম্পাদকীয়
শিল্প বাণিজ্য
দশ দিগন্ত
আনন্দ নগর
বাংলার মুখ
ইসলাম ও জীবন
সাহিত্য সাময়িকী
চাকরির খোঁজ
আবহমান চট্টগ্রাম
উত্তরের জনপদ
আইটি বিশ্ব
খেলা
খবর
নগর-মহানগর
শোক সংবাদ
রাজধানীর খবর
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
একাদশ সংসদ নির্বাচনে ইসির রোডম্যাপ ঘোষণা       ধর্ষণ নিয়ে বিতর্কিত মন্তব্যে রুপার বিরুদ্ধে মামলা       প্রধানমন্ত্রীকে কটূক্তির মামলায় আদালতে আত্মসমর্পণ ইমরানের       পোশাক শ্রমিক পরিচয়ে ওই বাড়ি ভাড়া নেয়া হয়       আকাশে অপরূপ ‘সৌরবলয়’